Document ID: 32007R1208

KOMISIJAS REGULA (EK) Nr. 1208/2007
(2007. gada 16. oktobris),
ar ko nosaka atkāpi no Regulas (EK) Nr. 800/1999 attiecībā uz kompensācijas likmes noteikšanu pienam un piena produktiem tādu piegāžu gadījumā, kā norādīts minētās regulas 36. un 44. pantā un kuras veiktas no 2007. gada 1. līdz 14. jūnijam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1) un jo īpaši tās 31. panta 14. punktu,
tā kā:
(1)
Saskaņā ar Komisijas 2007. gada 14. jūnija Regulu (EK) Nr. 660/2007, ar ko nosaka eksporta kompensācijas par pienu un piena produktiem (2), no 2007. gada 15. jūnija vairs nav paredzētas eksporta kompensācijas par pienu un piena produktiem, tostarp par produktiem, kas piegādāti, kā norādīts 36. un 44. pantā Komisijas 1999. gada 15. aprīļa Regulā (EK) Nr. 800/1999, ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem (3).
(2)
Atbilstīgi Regulas (EK) Nr. 800/1999 37. pantam dalībvalstis drīkst atļaut eksportētājiem piemērot procedūru, saskaņā ar kuru mēneša pēdējo dienu izmanto, lai noteiktu kompensācijas likmi, kas piemērojama produktiem, kuri piegādāti, kā norādīts minētās regulas 36. un 44. pantā, un kurus krauj katru mēnesi. Tāpēc nav iespējams noteikt kompensācijas likmi, kas piemērojama piena un piena produktu piegādēm, kuras veiktas saskaņā ar minēto procedūru no 2007. gada 1. līdz 14. jūnijam.
(3)
Tiesības saņemt kompensāciju par piegādēm, kas veiktas saskaņā ar Regulas (EK) Nr. 800/1999 37. pantā paredzēto procedūru pirms Regulas (EK) Nr. 660/2007 spēkā stāšanās dienas, nedrīkst tikt ietekmētas. Tāpēc šīs kompensācijas noteikšanai ir nepieciešams, atkāpjoties no Regulas (EK) Nr. 800/1999 37. panta 2. punkta, noteikt šim nolūkam izmantojamo dienu.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 800/1999 37. panta 2. punkta, 2007. gada 14. jūniju izmanto par dienu kompensācijas likmes noteikšanai pienam un piena produktiem tādu piegāžu gadījumā, kā norādīts minētās regulas 36. panta 1. punkta a) un c) apakšpunktā un 44. panta 1. punkta a) un b) apakšpunktā un kuras veiktas no 2007. gada 1. līdz 14. jūnijam saskaņā ar procedūru, kas paredzēta minētās regulas 37. pantā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 1. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 16. oktobrī

Labels: 3
17
15